בודהיזם בישראל

סופ״ש ארוך (ד' עד שבת) של ויפאסנה - ערן הרפז ואודליה וינברג
2024-11-06 14:30 - 18:00 (Asia/Jerusalem) | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

סמינר דהרמה - סטיבן פולדר ולילה קמחי - למתרגלות.ים ותיקות.ים
2024-11-06 14:30 - 18:00 | עין דור, עין דור, עין דור
מה מניע את המסע שלנו לחיים יפים ומעוררי השראה?
בסמינר דהרמה זה נחקור מהם סדרי העדיפויות שלנו, ,מה מניע אותנו במסע הפנימי שלנו ועל מה נוכל להשען בזמנים קשים? נחקור יחד מהם הדברים אליהם אנחנו מסורים, אילו סוגים של שיטות ותורות אנחנו אוהבים ומוקירים ואת הדרכים לחגוג את המצאותינו בנתיב הלב. נחווה את הפוטנציאל העמוק של לקיחת מקלט בשלושת אבני החן ושל נדר הבודהיסטווה.
ננוע בין שיחות, לימוד, תרגילים וחקירות לדממה ומדיטציה, באופן שיאפשר ויתמוך בהכרות ובחברות עם הסנגהה ועם הלימוד ובכניסה פנימה בתנועה הרמונית, בשמחה, בקלות ובעומק.
הסמינר כולל:
– ההעמקה בדהרמה דרך לימוד, תרגול ואינטרקציה עם המורים ועם חברות וחברי הסנגהה
– חקירת הצמתים והנושאים המחברים בין הדהרמה הבודהיסטית והחיים המודרניים, בהם נושאים של אתיקה, חברה, סגנון חיים ותרבות ועוד.
– אימון ופיתוח יכולות הנחיית קבוצת דהרמה ואופנים שונים לבטא את הדהרמה.
– חקירה, שיתוף ודיון בחוויות אישיות עמוקות.
– נתינת תשומת לב ומקום לחלקים המרכזיים בלימוד ובתרגול הבודהיסטי, הקשורים ורלוונטים לנושאי הסמינר המשתנים.
– חווית הסנגהא כמחסה, כמשאב וכמרחב לקשרי חברות.
הסמינר יכלול מדיטציות מונחות, תרגול בשתיקה, שיחות קבוצתיות, שיחות דהרמה של המורים, חקירות דהרמה (enquiry), שאלות ותשובות, לימוד (בין השאר של סוטרות או טקסטים שונים רלוונטים לנושא), וכן אימון בהנחייה, תרגול במתן שיחות ומענה לשאלות, זמן חופשי לשהייה, בישול ואכילה משותפת וזמן ליצירתיות והרהור.
הסמינר שרובו אינו מתקיים בשתיקה, מציע אפשרות נהדרת להעמיק ולפתח תובנה, הבנה וחוכמה בהשראת הדהרמה והסנגהה ומהווה הזדמנות מצויינת להכיר חברי סנגהה וללמוד ולתרגל גם באינטראקציה עם האחרים.

הבודהיסטווה חוזר לעולם- דרך הבודהיסטווה במסורת הויפאסנה ובבודהיזם המעורב חברתית, קורס העמקה היברידי בהנחיית אסף סטי אל-בר
2024-11-06 18:30 - 21:30 | היברידי
קורס סמסטריאלי/ חצי שנתי – 11 מפגשים + 2 ימי תרגול – ימי רביעי 18:30-21:30
ימי התרגול של הקורס יתקימו ב- 20.11 וב- 8.1 (אבל אנא שריינו עד 19/2) בשעות 14:00-21:30.
(לא יתקיימו מפגשים ב-11.12 וב-5.2)
“דרך הבודהיסטווה היא אחת הצורות הכי רדיקליות ועוצמתיות מבין אופני התרגול הבודהיסטיים. היא רדיקלית משום שהיא מכריזה שההגשמה העמוקה של שמחה מגיעה משירות הרווחה של האחרים כמו-גם של עצמנו. השמחה הגבוהה ביותר שלנו קשורה לרווחתם ושלומותם של האחרים…
“מפרספקטיבה פסיכולוגית זהו דבר מדהים לומר. האם המשמעות היא שאני באופן אישי עתיד להציל שבעה מיליארד בני אדם וטריליוני יצורים חשים אחרים? איך אוכל לעשות זאת? כשאנו חושבים על כך מתוך תחושת העצמי המוגבלת שלנו, זה בלתי אפשרי. אולם כשאנחנו מבינים שזוהי התכוונות עמוקה של הלב, יש ביכולתנו להתחיל להגשים אותה”
ג’ק קורנפילד
בודהיסטווה הוא ישות אשר מקדישה את חייה להתעוררות ולפעולות לתועלת כל החיים. דרך הבודהיסטווה התפתחה בבודהיזם המאוחר (המהאיאנה), אך שורשיה נטועים בבודהיזם המוקדם ובדמותו של הבודהה ההיסטורי.
זוהי דרך שלמה שמטרתה התעוררות מלאה אשר התפתחה בזרמים שונים של הבודהיזם המאוחר. היא מדגישה איזון בין שתי כנפיים: הכנף של חוכמת הריקות מצד אחד, והכנף של החמלה הגדולה מהצד השני. רק איזון בין שתי האיכויות הללו יכול לאפשר התעוררות.
הבודהיסטווה חוזר לעולם: דרך הבודהיסטווה מדגישה את האופנים שבהם פעולה בעולם יכולה להפוך לתרגול, היא מדגישה את האפשרות להפוך כל רגע בחיינו לתרגול והיא עומדת בבסיס גישות של הבודהיזם המעורב חברתית.
בקורס נעמיק בהבנת התפיסות הללו ונבחן איך הן מתכתבות עם אופני המעורבות שלנו בעולם, ואיך ניתן להעמיק בתרגול כשאנו פועלים ופועלות בעולם. נצמיח זאת מתוך היכרות והעמקה עם דרך הבודהיסטווה ועם הלימוד והתרגול של שתי הכנפיים. נחקור ונתבונן על ההתכוונות שבבסיס דרך זו, ונבחן את הדיאלוג של תפיסות אלה עם מסורת הויפאסנה.
כבכול קורס נבקש להעמיק בתרגול המדיטטיבי, להעמיק בתכני הקורס ולחזק את הקהילה המתרגלת – הסנגהה. הקורס יכלול איפוא מדיטציות שקטות, מדיטציות של איכויות הלב, מדיטציות של הרהור, שיחות וכן תרגילים בין אישיים שמעוגנים בתרגול.
הקורס מתאים למי שפוסעים/ות לפחות 3 שנים על הדרך, וישבו לפחות במספר רטריטים בשתיקה.
תובנה מבקשת להתחשב גם באלה שבשל נסיבות חייהםן לא יכלו להגיע לרטריטים בשתיקה מסיבות שונות. אם תרצו להצטרף לקורס ולא ישבתםן ברטריטים, אנא הרשמו לקורס וציינו זאת.
הקורס יתקיים בפורמט היברידי, בבית הסנגהה בתל אביב ואונליין.

הלוואי שכולנו, הלוואי שכולם יהיו חופשיים מסבל
הלוואי שכולנו, הלוואי שכולן, יהיו מאושרות
והלוואי שתהליכים של לימוד ותרגול משותפים יעזרו לכולנו
להרבות טוב בעולם

ההשתתפות בקורס היא בהרשמה מראש בלבד ומותנית בניסיון התרגולי שצוין מעלה.

הקשבה עמוקה - לחזור לעצמנו, שבת תרגול במסורת מורה הזן תיך נאת האן עם חגית הרמון
2024-11-09 10:00 - 15:00 | המרכז לויג’נאנה יוגה, מזא"ה 22, תל אביב
הקשבה עמוקה – לחזור לעצמנו – שבת מדיטציה בהנחיית חגית הרמון
9.11.24, 10:0-15:00
למידע נוסף ולהרשמה: https://yogatlv.co.il/meditaion/
“הקשבה עמוקה היא, פשוט, להקשיב בחמלה.”
– תיך נאת האן
סוטרת הלוטוס מציעה לנו להקשיב ולהביט בעיניים של חמלה. הקשבה עמוקה מאפשרת ריפוי. כשיש חסימה בתקשורת, אנחנו סובלים. כך הוא עם תקשורת בין אישית, אבל קודם כל עם תקשורת פנימית. כולנו זקוקים להבנה, להרגיש נראים. אנחנו נוטים חפש את ההבנה הזו בחוץ, אבל הקשבה עמוקה, קודם כל פנימה, היא זו שתוכל להעניק לנו את הנוכחות האוהבת שאנו כה כמהים לה.
השבת תכלול תרגול של ישיבה, הליכה, אכילה מודעת, הרפיה, לימוד ושיתוף.
*חגית הרמון – הייתה נזירה במשך 12 שנים בפלאם וילאג׳, מרכז התרגול של מורה הזן הידוע והאהוב תיך נאת האן, והוסמכה שם כמורת דהרמה. בוגרת קורס מורים בכירים לויג׳נאנה יוגה עם אורית סן גופטה. מטפלת בשיטת IFS. מתרגת הספרים ״אמנות החיים״ ו”זן ואמנות הצלת הפלנטה”. מורה ותלמידה.

ערב תרגול און ליין בהנחית סטיבן פולדר
2024-11-11 18:30 - 21:00 | מקוון, מקוון, מקוון
בזמנים של חוסר בטחון ושינויים קיצוניים חשוב מתמיד שיהיה לנו מקום של מפלט פנימי. במפגש סטיבן פולר ייסיע בהדרכה ותמיכה בתרגול שלכם ויציע דיאלוג על השאלות והחוויות שלכם.בן

ריטריט מטא, ויפאסנה וריקות - קרן ארבל ויהל אביגור - לבעלי/ות ניסיון קודם
2024-11-14 14:00 | עין דור, עין דור, עין דור
בריטריט זה נתחיל בטיפוח העדין של איכויות הכוונה האוהבת (מטא) והסמאדהי, אשר מרווים את הלב והגוף בתחושת ידידות, קבלה ורווחה פנימית.
מתוך קרקע פוריה זו, נפתח שער להתבוננות סקרנית ועמוקה, המאפשרת לנו לגלות את טבעה של החוויה בצלילות ובהירות.
התבוננות זו מובילה לגילוי תפיסה משחררת של עצמנו, של העולם ושל כל הסובבים אותנו, פותחת חלון אל חופש פנימי אמיתי ובר-קיימא, עבור עצמנו ועבור העולם סביבנו.

דהרמה בשעה: זה הזמן לאהבה - מפגש מקוון עם איתי ארצי
2024-11-15 13:00 - 14:00 | מפגש מקוון
יום שישי, ה-15 בנובמבר, בין השעות 13:00 ל-14:00 בזום.
המפגש פתוח לכולם ואינו דורש תשלום.
כולנו צריכים חיבוק לפעמים, אפילו אם לחלקנו קשה להודות בכך.
אם אהבה היא צורך בסיסי כל כך של כולנו – מדוע קשה לנו לבקש אותה? ומדוע קשה לנו לתת?
בזמן שאנחנו תועים במשעולי החיים, אנחנו גם טועים בהבנה – מה זו אהבה?
בין חיבה, למיניות, להיקשרות אובססיבית – אנחנו שוכחים את התכונה הנקייה והטהורה של הרצון להיטיב, בצורה בלתי מותנית עם האחר ולחוות בעצמנו הבנה, חמלה והגנה מבלי להצטרך לעמוד בקריטריונים ובמבחנים תקופתיים.
במפגש זה נחקור את המושגים דאנה ומודיטה – את האפשרות לפתוח את הלב ללא תנאי ולשמוח בשמחת האחר. נדבר על החשיבות של אהבה ונתינה שאינה מותנית בדרך הבודהיסטית, ונלמד איך אפשר כאן ועכשיו לאפשר לליבנו להתמלא באהבה.
הצטרפות דרך האפליקציה של איתי:
באפליקציה של צעדים קטנים תוכלו למצוא מפגשים ללא עלות, מדיטציות מונחות, הקלטות מפגשים קודמים, קטעי וידאו להשראה וקורסים בבודהיזם.
לכניסה למפגש דרך האפליקציה במובייל: https://bit.ly/4fIBzkP
ואפשר גם לוותר על האפליקציה ולהיכנס ישירות לזום במחשב: https://bit.ly/3UMrpYv

גלגל החיים ​ עם יובל אידו טל
2024-11-18 08:00 - 11:00 | מקוון, מקוון, מקוון
בקורס זה נבקש להתעמק בלימוד הבודהיסטי המסורתי של גלגל החיים, תוך מיקוד בששת המחוזות, שישה סוגים של הלכי נפש דרכם כולנו מעת לעת עוברים ושאִתם כולנו מעת לעת מתמודדים.
במסורת הבודהיסטית זכו הלכי נפש אלה לשפה סימבולית מרתקת: מחוז בני האדם, בו ההיאחזות מושלת בנו; מחוז האלים, בו מושלת בנו ההישגיות המדומה; מחוז יריבי האלים, בו מושלת תחרותיות; מחוז החיות, בו מושלת הישרדותיות; מחוז הרוחות הרעבות, אותו מנהלות התמכרויות; ומחוזות הגיהינום החם והקר בו אנו כלואים במצבי נפש קיצוניים, מזעם איום ועד לדיכאון מאיים.
בקורס ננסה ללמוד, לא איך לחמוק ממצבי נפש אלה – לחמוק מהם לגמרי כנראה שלא נוכל; כן ננסה לראות כיצד נוכל להיחלץ מהם בצורה הטובה ביותר כשאנחנו נופלים לתוך אחד מהם, וללמוד איך ליפול לתוכם כמה שפחות

להרבות טוב בעולם לימוד ותרגול מחוכמת ה'דרך': 'האמת הנאצלת הרביעית' על שמונת נתיביה- עמוס אבישר, מנחה אורחת נעמה אושרי
2024-11-21 09:00 - 12:00 | בית אימון הרוח, כפר ויתקין, כפר ויתקין
שער לאמת הרביעית
על הדרך: מהי דרך רוחנית? מה תכליתה? מה משמעותה? מהי דרך האמצע?
על פרדוקס המטרה והדרך: בלא מטרה – איך תוגשם הדרך? בהיצמדות למטרה – הלא תאבד?
קריאה ב’סטורת הנעת גלגל החכמה’ ויציאה לדרך
להלך בשדה החכמה
מהי השקפה נכונה? כיצד לתפוס את המציאות כהווייתה? איך מבחינים בין המועיל למזיק? מה בין סיבה לתוצאה? מהי קארמה, ומהן השלכותיה על חיי המוסר והלב? מהי מחשבה/כוונה נכונה? מה נדרש על מנת לבסס את ההשקפה הנכונה בחיי המעשה? מה בין הנחישות לוותר על אחיזה ולשחרר הרגלים של תשוקה, אנוכיות ואכזריות לבין האפשרות להשקות את “איכויות הלב” על מנת להרבות גם טוב בעולם?
להלך בשדה האתיקה
מהו דיבור נכון? מהי הקשבה מכל/קול הלב? וכיצד ניתן לטפח דיבור מיטיב, מכיל ותומך? איך ניתן לשמור על לב פתוח, על נוכחות קשובה וחומלת גם בעין הסערה? מהו מעשה נכון לעצמי ולאחרים? מהם חיים אתיים, מאוזנים ואותנטיים? מהי נדיבות לב כנה? כיצד ניתן לטפח את הנתינה הבלתי אנוכית? מהו אורח חיים נכון? מהי פרנסה הגונה ומכבדת?
לבסס את אימון הרוח
מהו מאמץ נכון בזרם חיים ובאימון הרוח, המדיטציה? מה בין עוד לבין די? כיצד יכולה ההבחנה בין המועיל לבין המזיק לתרום לערות הלב? מהו ריכוז נכון, איסוף הרוח [מדיטציית שאמאטה]? כיצד יש לאמן את התודעה לשכון בנקודה אחת ולשקוט בה בשלווה?
מהו קשב נכון [מדיטציית ויפסאנה]? כיצד נתאמן בקשב פתוח למרחב: תשובת לב לתופעות, לגוף, לרגשות, לתודעה ולמושאיה?

הקורס משלב אימון סדור במדיטציה, שיחה, קריאה בטקסטים עם התנסות וחקר של משנת הבודהא בזיקה לחיינו, כאן ועכשיו.

הקורס מיועד למתרגלים ותיקים ולמטפלים בעלי רקע בדהרמה המבקשים לבסס ולהעמיק בחכמה ובפרקטיקה הבודהיסטית לחייהם האישיים והמקצועיים.

קורס מבוא לבודהיזם עם איתי ארצי
2024-11-22 12:00 - 14:00 | מרכז פראנה יוגה, ויצמן 19 גבעתיים, ויצמן 19, גבעתיים, Israel
קורס מבוא קצר לבודהיזם
שמונה מפגשים | בימי שישי – אחת לשבועיים | החל מה-22/11/24 | בין השעות 12:00 ל-14:00
סטודיו פראנה יוגה, ויצמן 19 גבעתיים
החיים בתקופה האחרונה מאתגרים במיוחד. נראה כאילו אתגרי החיים והנפש שוברים בכל פעם שיא חדש.
בתוך סביבה שמלכתחילה כבר בעבעה בתסכול ובעצבנות, אנחנו פוגשים מלחמה, חטופים, אובדן ופחד קיומי – אפויים בחום גבוה ומתובלים בחילוקי דעות.
כדי לנסות ולאזן את הקושי, אנחנו בורחים לדברים שעושים לנו נעים – אבל הם עוזרים רק לרגע, ומרגיש כאילו החלום על האושר המיוחל נמצא תמיד מחוץ להישג ידינו.
אם נעצור לרגע ונתבונן מקרוב, נוכל לראות שהסלידה שלנו מהקושי והכמיהה לנעים פוגשות מציאות שרק לעיתים רחוקות תואמת לציפיות שלנו. האם אפשר לצאת מהמעגל הבלתי נגמר הזה של חוסר סיפוק, ולחוות אושר אמיתי, עמוק ויציב, שאינו תלוי בתנאים ובנסיבות שאנחנו פוגשים?
בקורס זה נפגוש את הדרך שהתווה בפנינו הבודהה – להגשים, ממש כאן ועכשיו בנסיבות האלה – שלווה, שקט נפשי, איזון של התודעה ואושר בלתי תלוי. נתרגל מדיטציות שיאפשרו לנו להשקיט את התודעה, ונתמקד בבחינה מעמיקה של דפוסי המחשבה שלנו ובהשפעה שלהם על איכות חיינו.

איך יראו המפגשים?
המפגשים יארכו שעתיים, אחת לשבועיים, החל מה-08/11.
את המפגשים נתחיל במדיטציה מונחית של כ-20 דקות, ובשיתוף קצר.

במהלך המפגשים נלמד את הנושאים הבאים:

עקרונות הדרך הבודהיסטית – ארבע האמיתות הנאצלות והדרך לשחרור
יסודות המדיטציה הבודהיסטית
שמונה התופעות הארציות – או: מה מניע אותנו?
נעים / לא נעים לעומת מיטיב / מזיק
מודל ההתהוות המותנית – למה אנחנו תקועים בלופ?
מה זו קארמה ואיך מנתבים את הפעולות שלנו למקום הנכון?
הפאראמיטות – במה אפשר למלא את התודעה אחרי שאנחנו מפנים בה מקום?
איך מגשימים את האושר בחיינו – הלכה למעשה

סופ״ש ארוך (ד' עד שבת) של ויפאסנה - שימי לוי, בסיוע שרית זר אביב - לבעלי/ות ניסיון קודם
2024-11-27 14:30 - 18:00 | עין דור, עין דור, עין דור

הדרך החוצה היא פנימה - ריטריט שקט במסורת מורה הזן תיף נאת האן
2024-12-02 12:00 - 15:00 | טבחה, טבחה, טבחה
הדרך החוצה היא פנימה – ריטריט חורף בטבחה
ריטריט חורף במסורת מורה הזן תיך נאת האן, בהנחיית חגית הרמון ודורית שיפין.
לפרטים ולהרשמה: https://forms.gle/ey5kKvKwz3pq1ZSJ9
ליצירת קשר: בכל עניין הנוגע להרשמה, אנא כיתבו לצוות ההרשמה שלנו – למייל: sangha.anan@gmail.com.
או בטלפון (טל לוי): 054-392-1322

מתי:
מיום שני ה 2.12.24 בשעה 12:00
עד יום שבת ה 7.12.24 בשעה 15:00

איפה:
מתחם טבחה שעל הכנרת, במגורים משותפים.
במקום זורם פלג רענן ויש בריכת שכשוך קטנה (יש גישה לחוף הכנרת בהליכה של כעשר דקות מהמתחם).
קצת על הריטריט:
“כולנו זקוקים לתרגול רוחני במצבים קשים כדי לשרוד לשמר את התקווה ואת החמלה שלנו.
אנחנו זקוקים למימד רוחני בחיינו כדי שלא ניסחף בסבלנו וכדי שנוכל להתמודד איתו ולטפח את אושרנו.”
ומהו המימד הרוחני הזה? בלשון התרגול הוא נקרא התבוננות לעומק.
אל מול קושי, אישי או קולקטיבי, אנחנו מרגישים לא פעם דחף לפעול. אם פעולתנו אינה מתבססת על המסד של הוויה, אם אין לנו די שלווה והבנה, או אנחנו מלאי כעס וחרדה, פעולתנו תהיה בעלת ערך מועט או אף תדרדר את המצב. התרגול מציע שהדרך החוצה מסבלנו ואל החופש – היא פנימה. פנימה – אל עבר הבנת תודעתנו ושחרורה.
איך יתנהל הריטריט?
הריטריט יהיה בן 6 ימים. מסה של תרגול יוצרת תנאים לתהליכי עומק. הריטריט יכלול תרגול, לימוד, זמן שקט, שיתוף, מדיטציה בעבודה ובאכילה, תרגולים של נגיעה באדמה ותרגול בקהילה. ההשקטה שריטריט כזה מאפשרת סירקולציה של רבדים בתודעה שאולי פחות יוצא לנו להיפגש איתם בחיי היומיום. יש לכך השפעה עצומה על איכות חיינו ועל יכולתנו לפעול באופן מיטיב בעולמנו המלא בפלאות כמו שהוא מלא בסבל.
היומיים הראשונים יתקיימו בשתיקה חלקית. היומיים הבאים בשתיקה מלאה, והיומיים האחרונים שוב בשתיקה חלקית, עם יציאה איטית מהריטריט.
חגית הרמון (צ’אן טהאי ניים)
מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית, יחד עם אסנת הופמן, את ספריו של תיך נאת האן ‘אמנות החיים’ ו’זן ואמנות הצלת הפלנטה’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות.

דורית שיפין (הרמוניה אמיתית ונעלה)
דורית שיפין מתרגלת במסורת כפר שזיף (פלאם וילג’) משנת 2001.
כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing)
ובשנת 2022 הוסמכה כמורת דהרמה מטעם הקהילה הבין לאומית של כפר שזיף.
דורית, אמא לשלושה וסבתא לארבעה, חברה פעילה בסנגה הארצית במסורת כפר שזיף,
מנחה קבוצת תרגול שבועית בנווה שלום~ווחאת אל סלאם (מקום מגוריה ב 39 השנים האחרונות),
ושותפה, (יחד עם חברות וחברי הסנגה), בארגון ובהנחיית ימי תרגול וריטריטים בישראל בעשרים השנים האחרונות.
דורית היא גם מורה ותיקה ליוגה המשלבת לימוד ותרגול מיינדפולנס בעבודתה כמורה לאוכלוסיות שונות,
מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.
תחומים החשובים לה: הליכה בדרך תשומת הלב, העמקה בתרגול, לימוד והפצת הדהרמה כדרך חיים,
השכנת שלום בין אנשים, פעילויות שלום למען סיום הסכסוך הישראלי פלסטיני וסיום הכיבוש, ותמיכה בכל פעילות שתביא להצלת כדור הארץ ממשבר האקלים.

ערב מבוא לזן ומדיטציה בפרדס חנה
2024-12-02 20:30 | קואן אום זן פרדס חנה, דרך הנדיב 14, פרדס חנה, 3707114
ערב מבוא לזן ומדיטציה בפרדס חנה
שני , 02/12/2024 , 19:00 – 20:30 ,(שעה וחצי)
קבוצת זן פרדס חנה, רח המושב 69 פרדס חנה.

אתם מוזמנים למפגש מבוא למדיטציית זן
ערב המבוא מיועד לחדשים ולוותיקים כאחד, ובמהלכו נעבור על דרכי המדיטציה אותן תוכלו לתרגל בקבוצה או בצורה פרטנית בביתכם. קבוצת הזן בפרדס חנה היא חלק מבית הספר הבינלאומי לזן – קואן אום, המונה למעלה ממאה מרכזים בכל העולם.
✽ ✾ ✿ ❀ ❁ ❃ ❊ ❋
למי המפגש מיועד?
המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים.ות עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
✽ ✾ ✿ ❀ ❁ ❃ ❊ ❋
מהם עקרונות מדיטציית הזן?
תרגול הזן מכוון אותנו לחוות את החיים כפי שהם כאן ועכשיו, ברגע הזה.
להיוודע לטבע האמיתי שלנו ולפעול מתוך חמלה ותבונה.
מדיטציית הזן מסייעת לשקט ושלווה פנימית.
אנו נתרגל את המדיטציה אשר נלמדת במעל 100 מרכזי קואן אום בעולם עפ”י המסורת של הזן הקוריאני.
✽ ✾ ✿ ❀ ❁ ❃ ❊ ❋
פרטי המפגש:
תאריך: 02/12/24 19:00-20:30
מיקום: מרכז דיאן רח המושב 69 פרדס חנה.
מספר המשתתפים מוגבל ל-14 משתתפים ובהרשמה מראש בלבד.
עלות סמלית למפגש: 30 ש”ח – כדי להבטיח את מקומכם אנא הירשמו בקישור
לשאלות ופרטים נוספים ניתן ליצור קשר עם בועז 054-6522812
✽
יינתן זמן לשאלות ותשובות. בכדי להרשם יש לשלם את דמי ההרשמה בקישור המצורף. דמי ההרשמה אינם ניתנים להחזרה גם במקרה של ביטול.
✽
את מפגש המבוא מנחה בועז פרנקלין – מורה דהרמה בכיר בבית הספר לזן ‘קואן אום’ עם ותק של למעלה מ-25 שנה בתרגול מדיטציה. לאחר המפגש תינתן האפשרות למשתתפים להצטרף לאחת מקבוצות הישיבה השבועיות של מרכז הזן 🙏
אתר בית הספר לזן הישראלי https://www.kwanumisrael.org/

סופ״ש ארוך (ד' עד שבת) של ויפאסנה לקהילת הלהטב"ק - מגדר, הגדרות וחמלה - סנדיה בר קמה ואודליה ויינברג
2024-12-04 14:30 - 18:00 | עין דור, עין דור, עין דור
“אל לנו לבטל את ההתייחסות לזהויות במאמצינו להתעוררות רוחנית.
ההיפך הוא הנכון, עלינו לחקור את הזהויות בדרכנו להארה.
זהות היא לא רק פוליטית, היא גם מכילה את הטבע האמיתי שלנו כשהיא נטולה מהעיוותים שאנו משייכים לה”.
Zenju Earthlyn Manuel
הדרך הבודהיסטית (הדהרמה) היא אוסף של תפיסות ותירגולים המכוונים לשחרור מסבל ולחירות.
תחושת שוני או חריגות גורמות לסבל רב למי שגדלו בחברה שבה חריגוּת נתפסת כתופעה שלילית, מפחידה ואף מעוררת אלימות. רבות’ים מאיתנו הפנימו את המסרים השליליים והפוגעניים שספגנו בשנות הילדוּת וההתבגרות.
המדיטציה והתרגול עוזרים לנו לייצר “סם שכנגד” להומופוביה המופנמת, לרתיעה מלהיות שונה, ולַפַּחד מהוקעה חברתית; הם עוזרים לנו לקבל ולאמץ אל ליבנו את עצמנו – כפי שאנחנו (ברגע זה).
היכולת לראות את עצמנו בעיניים חומלות מתפתחות ומתחזקות עם תרגול המדיטציה. הכלים שמציעה הוויפאסנה – ההתבוננות השקטה, החקירה של הנשימה, של תחושות הגוף ושל מצבי התודעה השונים, פיתוח איכויות של חמלה – כל אלה תורמים ליכולת שלנו לחיות בשלום עם עצמנו ועם הסביבה, ליכולת שלנו לפתח אינטימיות עם עצמנו ועם הזולת.
“האושר שלנו תלוי גם בכמה אנחנו מסוגלים לאהוב, את עצמנו ואת הזולת. אם אנחנו כלואים בתוך הפחד שלנו אנחנו סובלים מאוד”, אומר ג’ק קורנפילד, אחד מהמורים הבכירים לוויפאסנה במערב.
הזהויות שלנו מעניקות לנו ביטחון, תחושת ודאות ושייכות, אבל יש להן מחיר. מצד אחד, הדרך הבודהיסטית מדברת על שחרור וחופש מזהויות, מצד שני, על התייחסות נבונה ומשחררת אל הזהות (Upaya). יש כביכול מתח בין זהות לבין אי-הזדהות.
איך תהליכי שחרור מזהות לא יובילו לדחייה, להתכחשות ולמעקפים רגשיים?
כיצד אפשר לקבל ולחבק את הזהות השונַה בלי ליצור היאחזות?
איך לחיות בשלום עם המגדר וההגדרה שלי, יחד עם ההבנה שהגדרות אלה הן אשלייתיות במהותן?
כיצד לאמץ ולחזק את הזהות הייחודית והשונה שלי – יחד עם היכולת להתרחב אל מעבר לגבולות העצמי?
הזהות האנושית מורכבת מאוסף של מרכיבים (skandhas), שהדרך הבודהיסטית מזמינה אותנו לחקור ללא הזדהות כ’אני’ ו’שלי’ מחד, וללא דחייה וסלידה מאידך. אי-הזדהות משמעה לעשות שלום עם היש.
כל הזהויות שלנו הן שוות-ערך, כולן מכובדות וראויות באותה המידה, וכולן ריקות מעצמיות ומ”אמת” באותה המידה. חופש זה לא שלא יהיו יותר זהויות, חופש משמעו לא להיות כבול’ה על ידי הזהויות האלה.
הריטריט מהווה ‘מרחב מוגן’ שבו אפשר לגעת בעולמנו הפנימי, לחוות את האיכות חסרת הגבולות של הלב ואת היכולת שלנו לאהוב, לחמול, לשמוח ולהביא ריפוי.
מהות מדיטציית הוויפאסנה היא לחקור את מה שגורם לנו לסבל ואיך להשתחרר ממנו. הזהות וההגדרה שלנו יכולות להוות גורם לסבל עמוק – או יכולות להיות שער לתובנות טרנספורמטיביות, להתעוררות ולחופש; שער לחיים של שלווה והרמוניה עם עצמי ועם העולם, לתחושת ביטחון והעצמה אישית ולאהבה חובקת כל.

בודהיזם יום יום: אימון הרוח בחיי המעשה עם נעמה אושרי
2024-12-04 17:00 - 20:00 | בית אימון הרוח, כפר ויתקין, כפר ויתקין
קורס המבוא צועד לאור תורת הנפש הבודהיסטית במעגלי החיים השונים ופורש את הכלים המרכזיים שלה לשחרור התודעה והרוח. הקורס משלב אימון סדור במדיטציה לצד לימוד מעמיק של יסודות הבודהיזם.

טבע המציאות, טבע התודעה והפער ביניהם כמחולל אי-נחת
מי ‘אני’? על ה’אין-האני’ הבודהיסטי והשלכותיו לחיי היום יום שלנו
מבוא לארבע אמיתות נאצלות: על האי נחת, מקורותיה והאמצעים להיחלץ ממנה
למה ואיך מדיטציה? אימון ועיון יסודי באמנות ההקשבה ותשומת הלב
בודהיזם בחיי היום יום: מרגשות מטרידים להלכי רוח מיטיבים

בודהיזם יום יום: אימון הרוח בחיי המעשה קורס מבוא לתורת הנפש הבודהיסטית מאת נעמה אושרי
2024-12-04 17:00 - 20:00 | בית אימון הרוח, כפר ויתקין, כפר ויתקין
לפני אלפיים חמש מאות שנה ויותר יצא הבודהא למסע לגילוי שורשי האי-הנחת האנושית, ולמציאת דרכים להשתחרר ממנה. המסע לימד אותו, שמקור הסבל אינו מצוי במציאות החיצונית לנו, אלא נתון לתודעתנו פנימה. תעתועי התודעה הם שמונעים מאתנו לראות את המציאות כמות שהיא, ולפעול בה בחופשיות ובהרמוניה. המשנה הבודהיסטית מציעה גישה מקורית, מעמיקה ומקיפה לשחרור התודעה מכבליה. גישתה משלבת לימוד עיוני לצד מדיטציה – אימון מעשי של הרוח, ומכאן הפרקטיות והרלוונטיות שלה לחיינו כאן ועכשיו.
נושאי הקורס:
קורס המבוא צועד לאור תורת הנפש הבודהיסטית במעגלי החיים השונים ופורש את הכלים המרכזיים שלה לשחרור התודעה והרוח. הקורס משלב אימון סדור במדיטציה לצד לימוד מעמיק של יסודות הבודהיזם.

טבע המציאות, טבע התודעה והפער ביניהם כמחולל אי-נחת
מי ‘אני’? על ה’אין-האני’ הבודהיסטי והשלכותיו לחיי היום יום שלנו
מבוא לארבע אמיתות נאצלות: על האי נחת, מקורותיה והאמצעים להיחלץ ממנה
למה ואיך מדיטציה? אימון ועיון יסודי באמנות ההקשבה ותשומת הלב
בודהיזם בחיי היום יום: מרגשות מטרידים להלכי רוח מיטיבים

מעבר למסך המילים: סילה כדרך רפלקטיבית לשחרור - קורס העמקה בתל אביב בהנחיית רני עובדיה
2024-12-05 19:00 - 21:00 | בית הסנגהה, תל אביב, תל אביב
דרכים רבות ליישום איכות הסילה – מוסר – בתירגול ובחיי היומיום.
דרך אישית עדינה ומיוחדת היא לשים לב להרגלי הסיפורים שאנו מספרות וחולמות לעצמינו,
ואיתם הרגלי הסתרה, שמרחיקים אותנו ממגע אמת שקטה עמוקה ומרפאת.
בעזרת מודעות מחודשת לסיפורי תולדות חיינו ומשפחתנו – בתוכן ובצליל – נלמד לפגוש את
דרשנותה של הפגיעות הזללנית שבתוכנו, ומחיריה. ביחד נחפש דרכים לשחרר עצמנו
מלהאמין בה.
יינתנו תרגילי כתיבה לאורך הקורס.

מפגש מקוון בסדרת מפגשי שבילים רבים - דהרמה אחת: סבל, סבל, סבל – האם הבודהיזם לא מגזים?
2024-12-06 10:00 - 12:30 | מפגש מקוון
משתתפים: שרון חסיד אדמוני, יובל אידו טל, שלמה בזם, אבי פאר
מנחים: אילן לוטנברג ואבי פאר
“… וזוהי, נזירים, אמת הסבל של הנאצלים:
לידה היא סבל (כואבת), זקנה היא סבל, מחלה היא סבל, מוות הוא סבל, הקשר עם הלא-נעים הוא סבל, הניתוק מהנעים הוא סבל, לא להשיג את הרצוי הוא סבל, ובקיצור – חמשת המצרפים הנגועים בהיאחזות (או “חמשת מצרפי ההיאחזות”) הם סבל…”
(מתוך השיחה אודות הנעת גלגל הדהרמה. תרגום: פרופ’ אביתר שולמן)
למרות שבאלפי סוטרות הבודהה מלמד דברים אחרים מלבד “הסבל והפסקתו”, הבודהיזם עדיין מזוהה ביותר עם מושג הסבל.
במפגש זה נשמע התייחסויות ופרשנויות לנושא הסבל בבודהיזם:
• מהן המשמעויות השונות של “דוקהה” (אי-נחת, חוסר סיפוק, קושי לשהות עם מה שיש, סבל) בזרמים השונים של הבודהיזם?
• האם הבודהה שם דגש מוגזם על “סבל” או שהפרשנים הם אלו שמגזימים?
• האם ישנה בכלל אפשרות ל”בודהיזם ללא סבל”?

אילוף התודעה – סדרת מפגשי מדיטציה מקוונת עם ארז עובדיה
2024-12-08 19:00 - 20:30 | מקוון, מקוון, מקוון
אנחנו אנשים של הרגלים עם מארג של דפוסים המאפיינים את התנהגותנו. עם הדפוסים האלה אנחנו בוחנים את המציאות שמסביבנו, צובעים אותה בצבעינו שלנו ותופסים (באופן מוטעה) את כלל התופעות כקיימות מצידן-הן, ללא תלות בגורמים אחרים. הכול במציאות הסובייקטיבית שלנו נובע מהתודעה שלנו, שאינה יציבה ואינה נינוחה. כדי להבין נכון את המציאות עלינו לייצב את תודעתנו ולהסיר רבדים של הרגלים עוכרים. לשם כך עלינו להיות מיומנים בתרגול תודעתנו.
אנחנו יודעים שכדי להשיג מיומנות, בכל תחום, עלינו להתאמן. על ידי אימון ותרגול התודעה בהדרגה נלמד לא רק כיצד אפשר לפתח תודעה יציבה נינוחה ואף שמחה אלא איך אפשר ליישם את תרגול המדיטציה בחיי היום יום שלנו, וכיצד להשתמש בחיי היום יום שלנו לתרגול.
הסדנה תתמקד בעיקר בתודעה ובחוויה שלנו בתרגול מדיטציה. תרגול המדיטציות יהיה על פי הנחיותיו של יונגיי מינגיור רינפוצ’ה – מאסטר ענק של מדיטציה ומורה בכיר במסורת הקרמה-קאגיו.
במהלך הקורס נלמד כיצד על פי הבודהיזם מה שאנחנו מחפשים שם בחוץ, קיים (כבר) בתוכנו, בתוך תודעתנו. בנוסף, נלמד מגוון שיטות שיאפשרו לנו לתרגל עם התודעה שלנו בכל מקום ובכל רגע.
סדנה זו היא הראשונה מתוך סדרה של שלוש סדנאות שנועדו להקנות למתרגלות ולמתרגלים כלים לתרגול והן כוללות הנחיה להתנסות הדרגתית במדיטציה, לצד היכרות עם מונחים עיקריים בעולם הפילוסופיה הבודהיסטי.

סופ״ש ארוך (ד' עד שבת) בנושא Equanimity - סטיבן פולדר ואודליה וינברג, בסיוע נטע לוי - לבעלי/ות ניסיון קודם
2024-12-11 14:30 - 18:00 | עין דור, עין דור, עין דור
קורס סוף שבוע ארוך בנושא השתוות הנפש:
Equanimity: Dancing with Uncontrollable Life
כאשר תלמידיו של הבודהה נאספו לשמוע את מילותיו האחרונות, הוא אמר בין השאר: היו אי לעצמכם’. איכויות אלה של עצמאות, שקט ויציבות נדרשות במיוחד בתקופות של אי-ודאות, חרדה, קונפליקט וקושי. אבל איך נוכל להישאר שקטים, ובכל זאת להשמיע את קולנו, בכל זאת לצאת ולפעול למען שינוי בעולם? האם האי אינו גם דימוי של נפרדות בשעה שמה שאנחנו בעצם רוצים זה שתרגול תשומת לב יחזיר את החיבור האינטימי שלנו לחיים? ואם כך, כיצד נוכל להמנע מלחוש רוגז, מלהיות מוצפים משטף הנסיבות הכוללות סכסוך, עוולות וסבל? כיצד נוכל לפתח הגנה שאינה נשענת על שריון חיצוני ועור עבה?
התשובה היא בלימוד העוצמתי והנשגב של איזון פנימי. זהו לימוד מרכזי: האיזון הפנימי היא אחת מהברהמה ויהאראס, האיכויות חסרות הגבולות של הלב, וזהו גם הרכיב האחרון והגבוה ביותר של אברי ההתעוררות. זו היכולת שלנו להיות קלילים וחופשיים ולרקוד עם שינוי. איך נוכל לתרגל ולטפח איכות זו?

סופ״ש ארוך (ד' עד שבת) של ויפאסנה - שימי לוי ויהל אביגור - לבעלי/ות ניסיון קודם
2024-12-18 14:30 - 18:00 | עין דור, עין דור, עין דור

לראות היטב - קורס העמקה בהנחיית יהל אביגור
2024-12-20 11:00 - 13:30 | בית הסנגהה, עובדיה מברטנורה 21, תל אביב
הדרך הבודהיסטית מתחילה מהזמנה לחופש יוצא דופן של הלב והתודעה, וממשיכה בהנחיות מדוייקות ומהימנות לכיוונו. הליכה על הדרך הזו משחררת ומשמחת עם כל צעד, ומובילה הלאה, לסוגים יסודיים אף יותר של שחרור.
בקורס נתחקה אחרי הנחיותיו של מורה המדיטציה רוב ברבאה לתרגול מדיטציית תובנה, כפי שהוא הציג אותן בספרו ׳ראייה שמשחררת׳.
בכל מפגש אנחנו נעמיק דרך סדרה של תרגולים שנועדו לטפח טוב לב, לאסוף ולהנגיש הכוחות של הלב-תודעה ולאפשר להם לראות בבהירות את ההתהוות המתנית של החוויה. על הבסיס הזה, נתמקד במיומנות של מדיטציית תובנה כתרגול של צורות הסתכלות המשחררות מאי נחת ברגע, וגם מכוונות את הלב אל תובנת של הריקות של כל הדברים, כלומר, אל טבעם הפתוח ונעדר הקרקע.
הקורס ״לראות היטב״ מתקיים ברצף כבר מספר שנים. הקורס הזה מיועד לכאלו שהיו באחד הקורסים בעבר, שתרגלו עם יהל בנסיבות אחרות, או שמעוניינים.ות להצטרף כעת, בידיעה השיח והתרגול יצביעו על ריקות התודעה והתפיסות.

שבת זן - כיצד לעצור את המאבק? בהנחיית שרון חסיד אדמוני
2024-12-21 09:00 - 14:00 | מרכז אנטאקראנה, יצחק שדה 29, תל אביב
ריטריט יום בהנחיית שרון חסיד אמוני במרכז אנטאקראנה בתל אביב

הלימוד והתרגול יעסקו בשאלה כיצד אנחנו מפסיקים את המאבק עם עצמנו ועם הסובבים אותנו, כיצד אנחנו מניחים למטענים המתנים את חיינו בדרך הזן.

להתעורר למוות, להתעורר לחיים - קורס העמקה אונליין בהנחיית אילן לוטנברג
2024-12-23 19:00 - 20:30 | מקוון, מקוון, מקוון
הימים האלה מציבים בפנינו מראה חדה שחושפת בבהירות מטלטלת תבניות מציאות שנצרבו בנו. אנו חיים בחברה שבמידה רבה מטפחת את הכחשת המוות. חברה שסוגדת לעלומים נצחיים, לחזות צעירה, להתעלמות ממגבלות הגיל. אנחנו מרחיקים מעלינו את החולים ואת הזקנים. אנחנו מתחמקים מהצורך להיערך לקראת העובדה הוודאית היחידה בחיים שמהותם היא תהליך מתמיד של שינוי.
ועם זאת, איך נוכל להתעלם מכך שהגוף שלנו הוא בר-חלוף? שהזדקנות, מחלה ומוות הינם בלתי נמנעים, אינם נפרדים מהחיים, ומשמעותם היא עובדת היותנו אנושיים? איך נוכל להתעלם מכך שהמוות ידוע, אך העיתוי והאופן שבו הוא יגיע אינם ידועים?
הגישה הבודהיסטית מציעה לנו להפוך את הסדר המדומה שאנו בונים לנו על כנו, וללמוד להתייחס באופן שונה אל ההזדקנות, המחלה והמוות – לא כאל תאונה מכאיבה או אויב לחיים, אלא כאל אימון לחיים ערים יותר, חופשיים ומשוחררים מפחד המוות.
במהלך הקורס נעסוק במשמעויות הרבות של הנושא הזה, ונחקור בהם ביחד, בכנות, באומץ ובלב פתוח. בנוסף לשיחות ולתרגול הפעיל – במפגשים עצמם ובמהלך השבוע – חומרי הלמידה והחקירה שהמשתתפים יביאו איתם לקבוצה, יהיו הקרקע שעליה נצעד במסענו המשותף.
נושאי הקורס מאתגרים ואינם קלים בהכרח להבנה, אך אנו נעשה את דרכנו במתינות, ברכות ובעדינות, מתוך הקשבה עמוקה לרחשי הלב ולמידת ההיענות לאופק הרחב שמציעה הדרך הבודהיסטית.

תפיסת ה”אני” וההזדהות עם הגוף
שלושת מאפייני המציאות כשערים להתעוררות
בין כאב לסבל
מחלה כנקודת מפנה
העוצמה שבהשלמה
ויתור, התפייסות ופרידה
להיות אי לעצמנו
חוכמה וחמלה כתובנות משחררות

ריטריט חנוכה - קרן ארבל ולילה קמחי, בסיוע שחר מתן - לבעלי/ות ניסיון קודם
2024-12-27 14:30 | עין דור, עין דור, עין דור

צעדים ראשונים במדיטציית מהאמודרה - עם ליאורה פרייס
2025-01-03 13:00 - 14:30 | מפגש מקוון
תוכנית תרגול חדשה: צעדים ראשונים במדיטציית מהאמודרה
התוכנית מיועדת לתלמידי דהרמה שביקשו מקלט בשלוש אבני החן: הבודהה, הדהרמה והסנגהה, והמעוניינים לתרגל מדיטציית מהאמודרה באופן שיטתי ומובנה, על-פי מסורת דרוקפה-קאגיו, מסורת של הקאגיו המאופיינת ביוגים הרבים שלה.
המהאמודרה, כמו הדזוגצ’ן ודרך האמצע, היא שיטת מדיטציה שמובילה לראיית טבע התודעה. נאמר שאם נחווה את טבעה הריק והצלול של התודעה נבין את טבען של כל התופעות, שכן הן משתקפות בתודעה שלנו. הבנת טבען האמיתי של התופעות תשחרר אותנו מכל סבל. ובמילים אחרות – נבין שסמסארה ונירוואנה חד הן.
מסלול תרגול זה הועבר לליאורה פרייס באופן אישי על ידי לאמה פלג’ור, ראש מנזר קרדנג בלאהול, שבהימלאיה ההודית. לאמה פלג’ור הסמיך אותה ללמד את השלבים הראשונים של מדיטציה זו, כשהוא עצמו קבל את ההרשאה ללמד מהאמודרה ממורה השורש שלו – אפו רינפוצ’ה, שהיה בן לשושלת מורים הקשורה לשאקיה שרי – יוגי שחי בטיבט בתחילת המאה שעברה. השושלת מגיעה לאחור עד לפגמו דרופה, גמפופה, מילארפה, מארפה, טילופה ו-וג’רדהארה.
באופן מסורתי התרגול מועבר ממורה לתלמיד באופן אישי, כשההוראות לתרגול מותאמות למצבם של המתרגל/ת.
המפגש הראשון שבו תינתנה ההוראות הבסיסיות הראשונות יתקיים כמפגש פרונטלי, פנים אל פנים. בהמשך, תהיינה הפגישות אישיות, בזום.
התוכנית כוללת הנחיות לתרגול שמשתנות בהתחלה מידי שבוע, בהמשך מדי חודש, ובהמשך – לאורך מספר חודשים ומעלה. מידי פעם, בהתאם לרצון המשתתפים, נקבע מפגשים קבוצתיים פנים אל פנים, על מנת לחלוק רשמים וחוויות, קשיים ושאלות.
​

מפגש זום עם הנזיר הישראלי אג׳אהן סוקהיטו
2025-01-04 11:00 - 13:00 | מקוון, מקוון, מקוון
אנחנו מאוד שמחים לעדכן כי ביום שבת (4.1) נקיים מפגש זום עם הנזיר הישראלי אג׳אהן סוקהיטו ממנזרו בתאילנד.
מיקום: המפגש יתקיים בזום ונערוך הקרנה גם ב׳בית בגלעד׳

על אלימות, אי אלימות, ודרכי האמצע שביניהן ​עם יובל אידו טל
2025-01-05 12:00 - 15:00 | מקוון, מקוון, מקוון
קריאת טקסטים מאד לא תיאוריטית על גבולות האלימות ואי-האלימות בעולם האמיתי.
בקורס זה נבקש להתוודע לטקסטים מכוננים בהגות העולם שעניינם מלחמות האדם ופתרונות אחרים שמצא האדם לקונפליקטים; מהבהגווד גיתה, דרך סיפורי אי אלימות בג׳אטקות [גלגולי חייו של הבודהה], חוקי הנזירים בוינאיה פיטקה, דרך לוחם שמבהלה בבודהיזם הטיבטי, אמנויות ההגנה העצמית בדאואיזם, דרך הסמוראי בזן, עקרונות האי-ציות האזרחי של הנרי דייויד ת׳ורו, תורות המאבק הלא אלים של גנדהי ושל מרטין לות׳ר קינג ועד לדילמות הצורבות של ימינו אנו
